Cuneiform Tablet Kt 90/k 335 (TPAK 1 82)
Cuneiform envelope, dated to the Old Assyrian Period (ca. 1950-1850 BC).
Genre: debt note
Transliteration:
KIŠIB a-na-aḫ-ì-lí DUMU ku-ku-lá-nim KIŠIB PUZUR₄.IŠTAR DUMU na-áb-sú-en₆ KIŠIB en-na-sú-en₆ DUMU en-na-nim 7 GÍN KÙ.BABBAR ṣa-ru-pá-am i-ṣé-er en-na-sú-en₆ DUMU en-na-nim PUZUR₄.IŠTAR DUMU ḫi-na-a i-šu iš-tù ḫa-muš-tim ša ḫa-na-na-ri-im ITU.KAM qá-ra-a-tim a-na 10 ḫa-am-ša-tim i-ša-qal šu-ma i-na u₄-mì-šu ma-al-ú-tim lá iš-qúl ki-ma a-wa-at kà-ri-im ṣí-ib-tám ú-ṣa-áb li-mu-um bu-zu-ta-a